**Postup a náležitosti pre uplatnenie jednorazovej finančnej výpomoci podľa § 28a zákona NR SR č. 42/1994 Z.z. o civilnej ochrane obyvateľstva v znení neskorších predpisov**

1. **Fyzická osoba (občan)**

Jednorazovú finančnú výpomoc **možno** poskytnúť fyzickej osobe, ak v dôsledku mimoriadnej udalosti došlo k poškodeniu alebo zničeniu rodinného domu, bytu alebo iného obydlia vrátane jeho zariadenia, ktoré užívala v čase vzniku mimoriadnej udalosti.

**Fyzická osoba** (žiadateľ o výpomoc) **predloží obci**, na ktorej území sa obydlie nachádza **písomnú žiadosť do 30 dní od odvolania mimoriadnej situácie.**

**Prílohou žiadosti** je výpis z listu vlastníctva, kópia listu vlastníctva, kópia nájomnej zmluvy alebo iný doklad, ktorým sa preukazuje užívacie právo k obydliu.

Taktiež povinnou prílohou je fotodokumentácia **poškodenia** obydlia a zariadenia mimoriadnou udalosťou.

**Sociálna situácia žiadateľa sa posudzuje podľa toho, či žiadateľ je:**

**a)** osoba v hmotnej núdzi a poberám dávku v hmotnej núdzi a príspevky k

 dávke v hmotnej núdzi,

**b)**osoba s ťažkým zdravotným postihnutím,

**c)** osamelý rodič, ktorý sa stará o nezaopatrené dieťa,

**d)** osoba, ktorá dovŕšila vek potrebný na nárok na starobný dôchodok.

**Pre poskytnutie jednorazovej finančnej výpomoci fyzickej osobe je potrebné, aby táto spĺňala aspoň jednu z uvedených podmienok.**

**Obec zverejní na úradnej tabuli a na webovom sídle obce na účel informovania verejnosti zoznam osôb, ktorým bola poskytnutá výpomoc.**

Na príspevok nie je právny nárok. Termín poskytnutia príspevku ešte nie je určený.